ananddey/assamese-wiki-corpus huggingface dataset:
তবচ্ছুম আদনান

তবচ্ছুম আদনান (; জন্ম ১৯৭৭) স্বাত উপত্যকাৰ এগৰাকী পাকিস্তানী মহিলা অধিকাৰ কৰ্মী। পাকিস্তানী মহিলাসকলৰ ন্যায় বিচৰাৰ প্ৰচেষ্টাৰ বাবে তেওঁ ২০১৫ চনৰ আন্তঃৰাষ্ট্ৰীয় মহিলা সাহস বঁটা লাভ কৰে।

জীৱনী

১৯৭৭ চনত জন্মগ্ৰহণ কৰা তবচ্ছুম আদনান পাকিস্তানৰ শ্বাট উপত্যকাত ডাঙৰ-দীঘল হৈছিল। ১৩ বছৰ বয়সত শিশু কন্যা, চাৰিটা সন্তানৰ মাতৃ আৰু ঘৰুৱা হিংসাৰ বলি হোৱাৰ পিছত ২০ বছৰীয়া স্বামীৰ সৈতে বিবাহ বিচ্ছেদ হয়৷ গৃহহীন আৰু সহায়হীন আৰু যদিও আনুষ্ঠানিক ন্যায়িক ব্যৱস্থা বা আৰক্ষীৰ পদ্ধতিৰ ঠাই লোৱাৰ উদ্দেশ্য নহয়, বয়োজ্যেষ্ঠসকলৰ সিদ্ধান্ত সামাজিকভাৱে সন্মানীয় আৰু ই প্ৰায়ে ন্যায়পালিকাৰ ওপৰত প্ৰভাৱ পেলায়। যিটো দেশৰ প্ৰথমটো মহিলাৰ দ্বাৰা পৰিচালিত জিৰ্গা। পৰম্পৰাগতভাৱে এই অঞ্চলৰ মহিলাসকলক পুৰুষৰ বিবাদ নিষ্পত্তি কৰিবলৈ, ঋণ, সন্মানৰ দাবী আৰু অপৰাধৰ প্ৰতিশোধৰ বাবে বিবাহৰ ব্যৱসায় কৰা হৈছে। মহিলাৰ ক্ষমতা কম হোৱাৰ বাবে আদনানে স্বীকাৰ কৰিছিল যে তেওঁৰ দলটোৱে কৰ্তৃপক্ষক কাম কৰিবলৈ হেঁচা প্ৰয়োগ কৰিব লাগিব। তেওঁৰ ২৫ জনীয়া সৰ্বমহিলা জিৰ্গাই আৰক্ষী আৰু পৰম্পৰাগত আদালত ব্যৱস্থাক ভুক্তভোগীসকলক আইনী সহায় আগবঢ়োৱাৰ লগতে কাম কৰিবলৈ হেঁচা প্ৰয়োগ কৰে। খ্বেণ্ডো জিৰ্গা বা ভগ্নী পৰিষদে মহিলাসকলক ন্যায়ৰ সহায় আগবঢ়োৱাৰ উপৰি ছোৱালীৰ বাবে বিনামূলীয়া শিক্ষাৰ পোষকতা কৰে; মহিলা আৰু ছোৱালীৰ স্বাস্থ্যৰ সুৰক্ষা; পৰম্পৰাগত ঘৰুৱা আৰু অগতানুগতিক বৃত্তিমূলক দক্ষতা দুয়োটাতে প্ৰশিক্ষণ; ক্ষুদ্ৰ বিত্তীয় সাহায্য, মহিলাসকলৰ বাবে শান্তি আলোচনা, ন্যায়, আৰু ভোটদানৰ সুবিধা; আৰু মহিলাসকলক হিংসাৰ পৰা ৰক্ষা কৰা আইন, বিশেষকৈ, হত্যা, যৌতুকৰ হাৰাশাস্তি, এচিড আক্ৰমণ আৰু নিৰ্যাতনক অগ্ৰাধিকাৰ দিয়ে। প্ৰথম অৱস্থাত খ্ৱেণ্ডো জিৰ্গাক পুৰুষৰ জিৰ্গা আৰু বিশিষ্ট মহিলা অধিকাৰ কৰ্মী দুয়োয়েই বিৰোধিতা কৰিছিল।

বঁটা

২০১৩ চনত আদনানক হিউমেন ডিফেণ্ডাৰছ বঁটাৰে সন্মানিত কৰা হয়৷ ২০১৪ চনত তেওঁ এন-পিচ এম্পাৱাৰমেণ্ট বঁটাৰ বাবে মনোনীত হয়, আৰু ২০১৫ চনত তেওঁ আমেৰিকাৰ বিদেশ বিভাগৰ আন্তৰ্জাতিক সাহসী মহিলা বঁটা লাভ কৰে। ২০১৬ চনৰ নেলছন মেণ্ডেলা বঁটা লাভ কৰিছে।

তথ্যসূত্ৰ

শ্ৰেণী:পাকিস্তানৰ মহিলা অধিকাৰ কৰ্মী
শ্ৰেণী:পাকিস্তানৰ ব্যক্তি
চামুণ্ডা

চামুণ্ডা বা চামুণ্ডেশ্বৰী বা চামুণ্ডী হৈছে চণ্ডীৰূপী পাৰ্বতীৰ এক বিকট ৰূপ। তেওঁ সপ্তমাতৃকাসকলৰ অন্যতম।

চামুণ্ডা পাৰ্বতীৰ সহায়কাৰী চৌষষ্ঠী বা একাশীগৰাকী তান্ত্ৰিক দেৱী যোগিনীসকলৰো অন্যতম। চামুণ্ডা নামটো তেওঁ বধ কৰা চণ্ড আৰু মুণ্ড নামৰ দুই অসুৰৰ নামৰ সমষ্টি। পাৰ্বতীৰ আন এক বিকট ৰূপ কালীৰ সৈতে চামুণ্ডাৰ ওচৰ সম্পৰ্ক আছে। তেওঁক সততে পাৰ্বতী, কালী বা দুৰ্গাৰ সৈতে চিহ্নিত কৰা হয়।

চামুণ্ডাক শ্মশানস্থলী অথবা ডিমৰুৰ গছত চিত্ৰিত কৰা হয়। জীৱ-জন্তুৰ বলি-বিধান আৰু সুৰাৰে দেৱীৰ উপাসনা কৰা হয়। প্ৰাচীন কালত চামুণ্ডাৰ প্ৰতি নৰবলিও যচা হৈছিল। বৰ্তমান শৈৱ আৰু বৈষ্ণৱ পন্থাৰ প্ৰভাৱত বলি-বিধান কমি অহা দেখা যায়।

ব্যুৎপত্তি

ৰামকৃষ্ণ গোপাল ভাণ্ডাৰকাৰৰ মতে চামুণ্ডা মূলতঃ এগৰাকী জনজাতীয় দেৱী। মধ্য ভাৰতৰ বিন্ধ্য পৰ্বত নিবাসী জনজাতীয় লোকসকলে চামুণ্ডাৰ উপাসনা কৰিছিল। এই লোকসকলে দেৱীক জীৱ-জন্তু আৰু নৰবলিৰ উপৰিও নিচাযুক্ত পানীয় যাচিছিল। হিন্দু ধৰ্মৰ সৈতে চামিল হোৱাৰ পিছতো উপাসনাৰ এই পদ্ধতি চামুণ্ডাৰ তান্ত্ৰিক অৰ্চনাত ৰৈ যায়। চামুণ্ডাৰ বিকট ৰূপৰ সন্দৰ্ভত ভাণ্ডাৰকাৰে মত প্ৰকাশ কৰে যে চামুণ্ডা সততে বৈদিক যুগৰ ৰুদ্ৰ বা অগ্নিৰ সৈতে জড়িত হোৱাটোৱেই ইয়াৰ মুখ্য কাৰণ। আন কিছু পণ্ডিতেও এই ক্ষেত্ৰত ভাণ্ডাৰকাৰৰ সৈতে সহমত প্ৰকাশ কৰে

চিত্ৰন

মেঘ বা ৰক্তবৰ্ণ চামুণ্ডাক এক মুণ্ডমালা পৰিধান কৰা অৱস্থাত চিত্ৰিত কৰা হয়। তেওঁক চতুৰ্ভূজা, অষ্টভূজা, দশভূজা বা দ্বাদশভূজা হিচাপে ডম্বৰু, ত্ৰিশূল, তৰোৱাল, সৰ্প, খটভংগ, বজ্ৰ, ছিন্ন মুণ্ড, ৰক্তৰে পৰিপূৰ্ণ পানপাত্ৰ বা কপালা ধাৰণ কৰি এক শৱদেহ বা প্ৰেত অথবা পৰাজিত এক দানৱৰ ওপৰত অৱস্থান কৰা ৰূপত চিত্ৰায়িত কৰা হয়। হাড়-মূৰ আৰু সৰ্প তেওঁৰ অংগ ভূষণ। তেওঁ জপমালাও পৰিধান কৰে। শিৰোস্ত্ৰাণ হিচাপে চামুণ্ডাই সৰ্প অথবা লাওখোলা পিন্ধে। তেওঁৰ শিৰত অৰ্ধচন্দ্ৰও দেখা যায়। চামুণ্ডাৰ চকুহাল জ্বলন্ত আৰু অশুভ আত্মাসমূহ তেওঁৰ সংগী। কঙ্কাল বা ভূত আৰু শিয়াল আদি জন্তু তেওঁৰ চাৰিওকাষে বিৰাজমান আৰু এইসমূহে দেৱীয়ে অৱস্থান কৰা শৱদেহৰ মাংস ভক্ষণ কৰি থাকে। কেতিয়াবা এই সংগীসমূহে ছিন্ন মুণ্ড বা কপালাৰ পৰা নিগৰি পৰা ৰক্ত পান কৰি থকা দেখা যায়। এই কথাই সূচায় যে চামুণ্ডাই পৰাজিত শত্ৰুৰ ৰক্তপান কৰে। ৰক্তপান কৰাৰ এই বৈশিষ্ট্য সকলো মাতৃকাৰে থকাৰ লগতে চামুণ্ডা এই ক্ষেত্ৰত বিশেষভাৱে উল্লেখযোগ্য। কেতিয়াবা তেওঁক এটা ফেঁচাৰ পিঠিতো আসনৰত অৱস্থাত দেখা যায়। চামুণ্ডাক কালীৰে এক স্বৰূপ বুলি ধৰা হয় যি বাৰ্ধক্য আৰু মৃত্যুক সূচায়। তেওঁ এক ভয়লগা বৃদ্ধাৰ ৰূপ লৈ ভয় আৰু আতংকৰ সঞ্চাৰ কৰে।

আখ্যানসমূহ

হিন্দু কিংবদন্তি অনুসৰি দেৱী কৌশিকীৰ ভ্ৰুৰ পৰা চণ্ডিকা জয়াসুন্দৰা হিচাপে চামুণ্ডাৰ উৎপত্তি হয় আৰু তেওঁক অসুৰৰাজ শুম্ভ আৰু নিকুম্ভৰ সেনাপতি চণ্ড আৰু মুণ্ডক বধ কৰাৰ দায়িত্ব দিয়া হয়। এক তয়াময়া যুঁজৰ অন্তত চণ্ড-মুণ্ডক চামুণ্ডাই বধ কৰে।

তথ্য সংগ্ৰহ

শ্ৰেণী:হিন্দু দেৱী
বৰবৰুৱাৰ ’ফটোগ্ৰাফ’

হেয় অও মেন্‌| হাঁসতা হ্যাঁয় কেউ? বৰবৰুৱা বৰ চাহাবকু দেখকে? ডেম্‌! ব্লৌডি! নন্‌চন্‌! হাম জানতা তোমলোক বাবু, বেবু, বেবুন! ঔফুল্‌ (Aweful)! ব্লৌডি! লগাই দিমনে ক্যা একথু পিলাই ফাটা কিক্‌?

ফটোগ্ৰাফ্‌ কৰাওনেকু ওকত বিল্‌কুল্‌ অসমীয়া নিগাৰ, চাহাব লোককা ড্ৰেচ্‌ পিন্ধতা| তব বৰবৰুৱাকা বেলিকা হাঁহি কিহৰকা? ড্ৰেচ চাইকে নাহি হাঁহতা তো ক্যা মেৰা পেট দেখকে? ভাগ যাও ইহাৰ পৰাসে তোমলোক লাথুৱা, নন্‌চন্‌, ইষ্টুপিট্‌, দুষ্টপিত্ত, ব্লাগাৰ্‌ নেটিপ্‌, ব্লডি, বাবু, কানীয়া, খাৰ-খোৱা, ফ্লাইট, ফ্লৌট, ফ্ৰোইট, ফ্ৰো‌ৰৰেইট! অসমীয়া, তোমালোক জানতা নাহি হম কেতনা দুখ, কেতনা লেবৰ (labour) কৰিকে পেটকু বৰা বনায়া! হামাৰা পেট হামি ভাৰ বওতা হেঁয়, তোমলোককু তো ভাৰ বওনে মাততা নাহি| লেকিন্‌ শুন, বৰালোককা বৰা পেট দেশ দস্তুৰ হেঁয়, তাতমে হাঁসি-খুসিকা বাট ক্যা? দেখ, হামাৰা পেটকু বৰা বনাওনেকু ওৱাস্তে হাম একে আলিসে দশ বত্‌সৰ নাই ঢোৰাকা কৰকে চুৰিয়া পিন্ধকে, সৰিয়হকা তেল পেটমে ঘঁহকে, খানা খানেকু ৱকত বাওঁহাতসে দস্তুৰ মাফিক উসকু মোহাৰকে মোহাৰকে দুখ কিয়া, সেইটা তো তোমলোককা মালুম নাহি হেঁয়| তোমালোক তো হামাৰা লাখুতিকা মাফিক ব্লডি আদ্‌মি তোমালোক কেনেকৈ জানেগা লুইতমে বঠাকা কোব কেতনা দূঅৰ বহতা| তোমলোক তো হামাৰা পাত-কটা দাঁড়, ফুল-পৰা হাকুটি, হোকাকা নলিচা, আঠুৱাকা খুটি, কানি পাণকা কাঠি, গৰু খেদোৱাকা এচাৰি, কাকতৰ টোপোলা লেখা খাগৰিকা কাপ! তোমলোককা ইমান মগ্‌দুৰ বৰবৰুৱা চাহাবকা পেট দেখকে দাঁতচেলাইকে হাঁহতা? ভাগ হিয়াসে ব্লডি, খাৰখোৱা, কানীয়া অসমীয়া, ফ্লাইট‍, ফ্লৌট, ফ্ৰোইট, ফ্ৰোৰৰেইট, ফ্ৰোৰ্‌‍ ৰ্‌ ৰ্‌ ৰেইট্‌! নাহি ভাগনেসে তোমলোককা গোটেই ব্লডি গা মে হাম থুৱাই দেগা ৰে নিগাৰ| লেকিন কিন্তু নাহি ভাগ তো বৰবৰুৱা চাহবকু লম্বা চেলাম দেও| চেলাম নাহি দেও তো, তোমলোককা চোলাকা পকেটমে এক পকেট কৰকে হামৰা ব্লডি কিক (kick) পকেটিফাই কৰকে লেকে কান্দিকে তোমলোককা ঘৈণীকা ওচৰ গৈকে গপ মাৰিকে কও ”আজ হামিলোক বৰবৰুৱা হুজুৰকা সৈতে ব্লডি ফাইট্‌ (fight) কৰকে বৰবৰুৱাকা পেটু উলিয়াই দিয়া|”

আৰে অসমীয়া কানীয়ালোক, আৰে শুন, হাম আন আন অসমীয়া কানীয়া ডাঙ্গৰীয়াকা মাফিক ভজা মাছ খাইকে পেট বঢ়োৱা নাহি হেঁয়; আউৰ এনেকুৱাভি তোমলোক মত ভাব, যে, মাইকীলোক যিস্‌ মাফিক কুহিলা কাণম সুমাইকে কাণ বঢ়াওতা হেঁয়, উস্‌মাফিক হাম ডোখৰে ডোখৰে কুহিলা খাইকে হামাৰা পেট বঢ়োৱা হেঁয়| হামাৰা পেটকা ওৱাস্তে হামি বহুত পয়চা খৰচ কিয়া| তোমলোককা মাফিক খাবলৈ নোপোৱা আদ্‌মিকা তিনি পুৰুষভি পেট ইমান ডাঙ্গৰ নাহি হোগা, বুজতা?

ওৱেল অসমীয়া খৰিচা খোৱা| হামাৰা পেটমে খালি হেঁচাপিঠা, চুঙ্গা-দিয়া-পিঠা, কোমল চাউল, পকা কঁঠাল, খাৰলি, কচু শাক, আউৰ ঢ্কিয়া শাক সুমাইকে ৰাখতা, ইস্‌মাফিক নাহি মালুম কৰ! হামাৰা হাতম কথু কাকতৰ টোপোলা ওলোমাতা, লেকিন এহি পেটকা ভিতৰমে তিনি বুৰি কাকতৰ টোপোলা হেঁয়; হামকু এৰ তো এৰ, মগৰ নাহি এৰনেসে ওহি তিনি বুৰি কাকতৰ টোপোলা ওলাইকে, লেকিন কিন্ত, তোমলোক বিল্‌কুল্‌ অসমীয়া আদমিকা নেগুৰ্‌মে ধৰকে তত এৰুৱাই দেগা! হামাৰা বাট নাহি পতিয়াওতা তো আও হামাৰ পেট্‌মে কাণ দিকে শুন, তিনি বুৰি কাকতৰ টোপোলা কোৰ্‌কোৰাওতা কি নাহি!

ওৱেল অসমীয়া ঘণ্টা কোনোৱা! ভাগ হিঁয়াসে, দাঁত চেলাও মত| মগৰ নাহি তো বৰবৰুৱা বৰা চাহাব তোমলোককু ধৰ্‌কে, খালৈমে কাৱৈ মাছ সুমাই থোৱাকা মাফিক, বৰা পেট্‌মে সুমাই থগা| ভাগ, ভাগ, ভাগ, ফ্লোইট, ফ্লৌট, ফ্ৰোট, ফ্ৰৌট, ফ্ৰোৰেইট, ফ্ৰোৰৰ্‌ৰ্‌ ৰেইট|

Category: কৃপাবৰ বৰুৱাৰ কাকতৰ টোপোলা
পুৱান শ্ৰী সুকুমাৰী শেখৰ

পুৱান শ্ৰী সুকুমাৰী শেখৰ (২ আগষ্ট ১৯৩৩ – ৮ মাৰ্চ ২০২১) এজনী মালয়েছিয়ান মহিলা আৰু শিশু অধিকাৰৰ কাৰ্যকৰ্তা আছিল। তেওঁ মালয়েছিয়াৰ ৰাষ্ট্ৰীয় মহিলা সংগঠনসমূহৰ পৰিষদৰ প্ৰতিষ্ঠাপক আৰু উপ-সভানেত্ৰী আছিল।

প্ৰাৰম্ভিক জীৱন আৰু শিক্ষা

সুকুমাৰী নাইৰ ২ আগষ্ট ১৯৩৩ তাৰিখে মালাক্কাৰ জলান বন্দৰ হিলিৰত জন্ম গ্ৰহণ কৰিছিল। তেওঁ মালয়া বিশ্ববিদ্যালয়ত শিক্ষাগ্ৰহণ কৰিছিল।

মহিলা আৰু শিশুৰ অধিকাৰৰ কাৰ্যকৰ্তা হিচাপে

শেখৰ মালয়েছিয়াৰ ৰাষ্ট্ৰীয় মহিলা সংগঠনসমূহৰ পৰিষদৰ অন্যতম প্ৰতিষ্ঠাপক আৰু উপ-সভানেত্ৰী আছিল। ১৯৬৭ ৰ পৰা ১৯৭২ লৈ তেওঁ সহকাৰী মাননীয় মহাসচিব আৰু ১৯৭২ ৰ পৰা ১৯৭৯ লৈ মাননীয় মহাসচিব হিচাপে কাৰ্যনিৰ্বাহ কৰিছিল। মে’ ১৯৭৭ চনত, তেওঁ ড্ৰাগছ ব্যৱহাৰৰ প্ৰতিষেধৰ ওপৰত ৰাষ্ট্ৰীয় শিক্ষা সন্মিলন আয়োজন কমিটীৰ সভাপতি আছিল। ১৯৯০ চনত, শেখৰে নাইৰোবিত অনুষ্ঠিত শিশু বৰ্ষ সন্মিলনত মালয়েছিয়াৰ প্ৰতিনিধিত্ব কৰিছিল। তেওঁৰ সন্তান চাৰিজন: জয়ান, সুজাত, বিনোদ, আৰু গোপীনাথ।

৮ মাৰ্চ ২০২১ চনত শেখৰ কাৰ্ডিয়াক ভাস্কুলাৰ চেণ্ট্ৰাল কুয়ালালামপুৰত মৃত্যু হয়।

তথ্যসূত্ৰ

শ্ৰেণী:মালয়েছিয়া
শ্ৰেণী:নাৰীবাদী
শ্ৰেণী:সমাজকৰ্মী
নৰেন্দ্ৰনাথ মিত্ৰ

নৰেন্দ্ৰনাথ মিত্ৰ ; ১৯১৬–১৯৭৫) বাংলা ভাষাৰ এজন ঔপন্যাসিক আৰু গল্পকাৰ।

জীৱনী

নৰেন্দ্ৰনাথ মিত্ৰৰ জন্ম ১৬ মাঘ, ১৩২৩ বঙ্গাব্দ (৩০ জানুৱাৰি, ১৯১৬)ত বাংলাদেশেৰ ফৰিদপুৰৰ সদৰদিত। ভংগা হাইস্কুলৰপৰা মেট্ৰিক, ফৰিদপুৰৰ ৰাজেন্দ্ৰ মহাবিদ্যালয়ৰপৰা আই-এ আৰু বঙ্গবাসী মহাবিদ্যালয়ৰপৰা বি এ পৰীক্ষাত উত্তীৰ্ণ হয়। লেখা-মেলা আৰম্ভ হৈছিল শৈশৱতে। প্ৰথম মুদ্ৰিত কবিতা 'মূক', প্ৰথম মুদ্ৰিত গল্প 'মৃত্যু ও জীৱন'। দুয়োটাই ১৯৩৬ চনত 'দেশ' আলোচনীত প্ৰকাশ পাইছিল। বিষ্ণুপদ ভট্টাচাৰ্য আৰু নাৰায়ণ গঙ্গোপাধ্যায়ৰ সৈতে‍ একত্ৰে প্ৰথম কাব্যগ্ৰন্থ 'জোনাকি' (১৩৪৫ বঙ্গাব্দ) প্ৰকাশ পাইছিল। "নিৰিবিলি" নামেৰে আন এখন কাব্যগ্ৰন্থও প্ৰকাশিত হৈছিল। ইয়াৰ পাছত তেওঁৰ কবিতাসমূহ মাজে মাজে বিভিন্ন আলোচনীত প্ৰকাশ পাইছিল যদিও কিতাপ আকাৰত প্ৰকাশ পোৱা নাছিল। প্ৰথম গল্প সংকলন 'অসমতল' (১৩৫২ বঙ্গাব্দ)। প্ৰথম উপন্যাস 'হৰিবংশ', গ্ৰন্থাকাৰৰ নাম 'দীপপুঞ্জ' (১৩৫৩ বঙ্গাব্দ)। প্ৰকাশিত চুটিগল্প সংকলনৰ সংখ্যা একানব্বৈখন আৰু উপন্যাসৰ সংখ্যা আঠত্ৰিছখন। উপন্যাসসমূহৰ ভিতৰত বিশেষকৈ ‘দীপপুঞ্জ’, ‘চেনামহল’, ‘তিন দিন তিনি ৰাত্ৰি’ আৰু ‘সূৰ্য সাক্ষী’ দেশ পত্ৰিকাত ধাৰাবাহিকভাৱে প্ৰকাশ পোৱাৰ পাছৰেপৰাই প্ৰশংসা লাভ কৰিবলৈ সক্ষম হৈছিল। ১৯৭৫ চনৰ ১৪ ছেপ্টেম্বৰত তেওঁৰ মৃত্যু হয়।

সাহিত্যকৰ্ম

চাৰি দশকত তেওঁ প্ৰায় পাঁচশ গল্প ৰচনা কৰিছিল। শান্তিপূৰ্ণ গ্ৰাম্য-জীৱন, নগৰীয়া চহৰৰ ভাসমান মধ্যবিত্ত শ্ৰেণী, কলকাতা মহানগৰৰ প্ৰান্তীয় অঞ্চলৰ অভিজ্ঞতাই তেওঁৰ উপন্যাসৰ মূল বিষয়-বস্তু। তেওঁৰ নিজৰ উপন্যাস ‘দ্বীপপুঞ্জ’ৰ আলোচনা প্ৰসংগত কৈছিল,"মোৰ কোনো এখন ৰচনাতে অচিনাকি মানুহক চিনাকি কৰাই দিয়াৰ ইচ্ছা হোৱা নাই। চিনাকি মানুহবোৰ সুপৰিচিত হৈ পৰিছে।"

চলচ্চিত্ৰ অভিযোজন

নৰেন্দ্ৰনাথ মিত্ৰৰ সাহিত্যকৰ্মসমূহৰ ভিতৰত যিবোৰক চলচ্চিত্ৰলৈ ৰূপান্তৰিত কৰা হৈছে, সেইবোৰ হ’ল- সত্যজিৎ ৰায়ৰ 'মহানগৰ', অগ্ৰগামীৰ 'হেডমাষ্টাৰ', 'বিলম্বিতলয়'; ৰাজেন তৰফদাৰৰ 'পালঙ্ক'। তেওঁৰ 'ৰস' গল্পৰ আধাৰত অমিতাভ বচ্চন অভিনীত হিন্দী চলচ্চিত্ৰ 'সৌদাগৰ' উল্লেখযোগ্য।।

বঁটা আৰু সন্মান

আনন্দ পুৰস্কাৰ (১৯৬২)

গ্ৰন্থতালিকা

তেওঁৰ উল্লেখযোগ্য গ্ৰন্থসমূহ হ'ল:

উপন্যাস

দ্বীপপুঞ্জ
ৰূপমঞ্জৰী
অক্ষৰে অক্ষৰে
চেনামহল
দেহ-মন
দূৰভাষিণী
সঙ্গিণী
অনুৰাগিণী
সহৃদয়া
গোধূলি
শুল্কপক্ষ
চোৰাবালি
তিন দিন তিন ৰাত্ৰি
পৰস্পৰা
জলপ্ৰপাত
কন্যাকুমাৰী
সুখ-দুখেৰ ঢেউ
প্ৰথম তোৰণ
তাৰ এক পৃথিৱী
সেই পথটুকু
নীড়েৰ কথা
নতুন ভূবন
জলমাটিৰ গন্ধ
শিখা
অনাত্মীয়া
নতুন তোৰণ
সূৰ্যমুখী
সিঁদূৰে মেঘ
নিৰ্বাসন

গল্প সংকলন

অসমতল
হলদে বাড়ি
চড়াই-উৎৰাই
বিদু্যৎলতা
সেতাৰ
উল্টোৰথ
পতাকা

কবিতা সংকলন

জোনাকি

তথ্য সংগ্ৰহ

শ্ৰেণী:ভাৰতীয় কবি
শ্ৰেণী:বঙালী সাহিত্যিক
শ্ৰেণী:ভাৰতীয় সাংবাদিক
টিলিকি কপৌ

টিলিকি কপৌ বা বিকড মাইক্ৰ'পেৰা হৈছে পৰাশ্ৰয়ী অৰ্কিডৰ এক প্ৰজাতি। ই মধ্যমীয়াৰ পৰা ডাঙৰ আকাৰৰ হ'ব পাৰে। অসমকে ধৰি উত্তৰ-পূব ভাৰত এই অৰ্কিডবিধ হেমন্ত আৰু শীতকালৰ আৰম্ভণিতে ফুলে। ফুলবোৰ সাধাৰণতে বেঙুনীয়া ৰঙৰ আৰু সুগন্ধি। ইয়াক শালিকী কপৌ বা কণ কপৌ নামেৰেও জনা যায়।

লগতে চাওক

মেকুৰী খুজীয়া কপৌ
জেঠুৱা কপৌ
লিহিৰি কপৌ

তথ্য সংগ্ৰহ

শ্ৰেণী:অৰ্কিড
শ্ৰেণী:অসমত পোৱা অৰ্কিডসমূহ
শ্ৰেণী:সপুষ্পক উদ্ভিদ
শ্ৰেণী:অসমৰ উদ্ভিদ
অসমৰ চীনা-তিব্বতীয় আৰু টাই জনগোষ্ঠী

অসমৰ চীনা-তিব্বতীয় আৰু টাই জনগোষ্ঠী বা অসমৰ মংগোলীয় জনগোষ্ঠী প্ৰাচীন আৰু মধ্যযুগীয় কালত চীন আৰু মানদেশ পৰা ব্ৰহ্মপুত্ৰ উপত্যকালৈ প্ৰব্ৰজন কৰা জনগোষ্ঠী। তেওঁলোকে অসমৰ জনসংখ্যাৰ সৰ্ববৃহৎ অংশক প্ৰতিনিধিত্ব কৰি ৰাজ্যৰ সামাজিক, সাংস্কৃতিক আৰু ৰাজনৈতিক দিশত প্ৰবল প্ৰভাৱ পেলাইছে।

জনগোষ্ঠী সমূহৰ নাম

মান-তিব্বতীয়

চিংফৌ
বড়ো
চুতীয়া
দেউৰী
ডিমাছা
গাৰো
হাজং
হমাৰ (চিন-কুকি-মিজো)
কাৰ্বি
কুকি (চিন-কুকি-মিজো)
কোচ
মেক
মিছিং
মৰাণ
মটক
ৰাভা
শৰণীয়া কছাৰী
সোণোৱাল কছাৰী
ঠেঙাল কছাৰী
তিৱা (লালুং)

টাই

আহোম
খামটি
খাময়াং
ফাকে
আইটন
টুৰুং

ইতিহাস

অসমলৈ চীনা-তিব্বতীয় আৰু টাই জনগোষ্ঠীৰ কেইবাটাও ঢৌ আহিছিল।

প্ৰাগঐতিহাসিক

চীনা-তিব্বতীয়সকলৰ পূৰ্বপুৰুষসকলে প্ৰায় ১০,০০০ - ৫,০০০ খ্ৰীষ্টপূৰ্বত চীনৰ হালধীয়া নদীৰ ওপৰৰ মধ্যম অৱবাহিকাত বাস কৰিছিল আৰু চীনৰ আদিম নৱপ্ৰস্তৰ যুগৰ অন্যতম সংস্কৃতি গঢ়ি তুলিছিল। উত্তৰ-পূব ভাৰতত ব্ৰহ্মপুত্ৰৰ উপত্যকালৈ সম্প্ৰসাৰণ হোৱা কছাৰী (বড়ো-কছাৰী) লোকৰ ৮৫% আৰু ৰাভা লোকৰ ৭৬.৫% উচ্চ কম্পাঙ্কত পিতৃবংশৰ ফালৰ O-M134 জিন পোৱা যায়।

মধ্যযুগীয়

দ্বিতীয় ঢৌ আছিল টাই-আহোম যি দাই-চীনা জনগোষ্ঠীৰ। তেওঁৰ দলটোক বৰ্তমানৰ দক্ষিণ চীনৰ পৰা পাটকাইৰ পাংছাউ পাছৰ মাজেৰে অসমলৈ নেতৃত্ব দিছিল। আহোমসকলৰ পিছত বৌদ্ধ ধৰ্মাৱলম্বী আন টাই জনগোষ্ঠী: খামটি, খাময়াং, আইতন, ফাকে আৰু তুৰুং যিসকলে উজনি অসম আৰু অৰুণাচল প্ৰদেশত বসতি স্থাপন কৰিছিল। হিউ বি. আৰ্বানে (২০১১)ও অনুমান কৰিছে যে বৰ্মনসকল অনাৰ্য জনগোষ্ঠীৰ পৰাই আহিছে।
মধ্যযুগীয় যুগত অধিকাংশ ৰাজ্য এই চীনা-তিব্বতীয়সকলে নিৰ্মাণ কৰিছিল। তাৰ ভিতৰত আহোম, চুতীয়া, কছাৰী ৰাজ্য আৰু কোচ বংশ উল্লেখযোগ্য।

লগতে চাওক

তথ্য সংগ্ৰহ

উৎস প্ৰসংগ

Taher, Mohammad (1993), "The Peopling of Assam and contemporary social structure", in Ahmad, Aijazuddin (ed.), Social Structure and Regional Development, New Delhi: Rawat Publication, pp. 201–218

Burling, Robbins (2013). "The Tibeto-Burman Languages of Northeastern India". In LaPollo, Randy J. Sino-Tibetan languages. Routledge. ISBN 9781135797171. Search this book on

Jaquesson, François (2017). Translated by van Breugel, Seino. "The linguistic reconstruction of the past: The case of the Boro-Garo languages". Linguistics of the Tibeto-Burman Area. 40 (1): 90–122. doi:10.1075/ltba.40.1.04van.
শ্ৰেণী:অসমৰ জনগোষ্ঠী
বিন্দ্যাৰাণী দেৱী

বিন্দ্যাৰাণী দেৱী সোৰোখাইবাম (; জন্ম:২৭ জানুৱাৰী ১৯৯৯) ভাৰতৰ এগৰাকী ভাৰোত্তোলক। তেওঁ ৫৫ কিলোগ্ৰাম শাখাত প্ৰতিদ্বন্দ্বীতা কৰে। তেওঁ ২০১৯ চনৰ কমনৱেলথ ভাৰোত্তোলন চেম্পিয়নশ্বীপত স্বৰ্ণপদক আৰু ২০২১ চনৰ কমনৱেলথ ভাৰোত্তোলন চেম্পিয়নশ্বীপত ৰূপৰ পদক অৰ্জন কৰে। ২০২১ চনৰ বিশ্ব ভাৰোত্তোলন চেম্পিয়নশ্বীপৰ 'ক্লীন এণ্ড জাৰ্ক' ইভেণ্টতো তেওঁ স্বৰ্ণপদক অৰ্জন কৰে।

কেৰিয়াৰ

২০২২ বাৰ্মিংহাম কমনৱেলথ গেমছ

২০২২ চনত ইংলেণ্ডৰ বাৰ্মিংহামত অনুষ্ঠিত কমনৱেলথ গেমছৰ ৫৫ কেজি শাখাত বিন্দ্যাৰাণী দেৱীয়ে ৰূপৰ পদক অৰ্জন কৰে। তেওঁ 'স্নেট্ছ এণ্ড ক্লীন এণ্ড জাৰ্ক'ত সৰ্বমুঠ ২০২ কেজি ভাৰোত্তোলন কৰে। ক্লীন এণ্ড জাৰ্ক শাখাত ১১৬ কেজি ভাৰ উত্তোলনেৰে তেওঁ নতুন অভিলেখো গঢ়ে।

তথ্য সংগ্ৰহ

শ্ৰেণী:ভাৰতৰ ক্ৰীড়াবিদ
শ্ৰেণী:জীৱিত ব্যক্তি
শ্ৰেণী:ভাৰতৰ ভাৰোত্তোলক
শ্ৰেণী:মহিলা খেলুৱৈ
১৯ মে'

ঘটনাৱলী

১৯৪০ - ৰাষ্ট্ৰীয় মিল নামৰ প্ৰসিদ্ধ শ্ৰমিক সংংগঠনটোৰ জন্ম হয়।
১৯৭১ - মঙ্গল গ্ৰহ অভিমুখে ৰুছ মহাকাশযান মাৰ্চ-২ ৰ উপেক্ষণ কৰা হয়।
১৯৭৫ - টকিঅ'ৰ মাৰুনাউচিৰ মিটচোপবিছি হেভি ইণ্ডষ্টিজৰ মুখ্য কাৰ্যালয়ত হোৱা ভয়ংকৰ বিস্ফোৰণৰ (৩০ আগষ্ট, ১৯৭৪) ঘটনাত জড়িত থকাৰ সন্দেহত জাপানৰ কৰ্তৃপক্ষই আঠগৰাকী বাওঁপন্থী সংগ্ৰামীক আটক কৰিছিল।
১৯৯৯ - কাৰ্গিল আৰু ড্ৰাছত ৪০০ পাক অনুপ্ৰৱেশকাৰী সেনাকসীমান্তৰপৰা বহিষ্কৰণ কৰা হয়।
২০২৪ - প্ৰথম অসমীয়া মহিলা বিমান পাইলট ধীৰা হাজৰিকা চলিহাক বীৰাংগনা মূলা গাভৰু বঁটা তাই আহোম যুৱ পৰিষদৰ দ্বাৰা প্ৰদান কৰা হয়।

জন্ম

১৮৯০ - হো-চি-মিন, ভিয়েটনামৰ কমিউনিষ্ট পাৰ্টিৰ প্ৰতিষ্ঠাতা তথা উত্তৰ ভিয়েটনামৰ প্ৰথম ৰাষ্টপতি।
১৯১০ - নাথুৰাম গডছে, ভাৰতীয় জাতীয়তাবাদী নেতা মহাত্মা গান্ধীৰ হত্যাকাৰী।
১৯১৩ - নীলম সঞ্জীৱ ৰেড্ডী, ভাৰতৰ ষষ্ঠগৰাকী ৰাষ্ট্ৰপতি।
১৯৩৪ - ৰাস্কিন বণ্ড, ইংৰাজ মূলৰ ভাৰতীয় লেখক।
১৯৩৮ - গিৰীশ কৰ্ণাড, ভাৰতীয় অভিনেতা, চলচ্চিত্ৰ পৰিচালক তথা লেখক।
১৯৪৯ - আশ্ৰফ ঘানী, আফগানিস্তানৰ ৰাষ্ট্ৰপতি।
১৯৭৪ - নৱাজুদ্দিন চিদ্দিকী, এগৰাকী ভাৰতীয় প্ৰখ্যাত অভিনেতা। তেওঁ গেংছ অফ ৱাছিপুৰ (২০১২), দ্য লাঞ্চবক্স (২০১৩), ৰমন ৰাঘৱ ২.০ (২০১৬), আৰু মান্টো (২০১৮),[6] আদিত তেওঁৰ চৰিত্ৰৰ বাবে জনাজাত। কাঁ চলচ্চিত্ৰ মহোৎসৱত তেওঁ অভিনয় কৰা প্ৰায় আঠখন চলচ্চিত্ৰ প্ৰদৰ্শিত হৈছে। তেওঁ ৰাষ্ট্ৰীয় চলচ্চিত্ৰ বঁটা, ফিল্মফেয়াৰ বঁটা আৰু দুটা এছিয়া পেচিফিক স্ক্ৰীণ বঁটাকে ধৰি অসংখ্য বঁটা লাভ কৰিছে।
১৯৮৩ - দানিছ চিদ্দিকী, ভাৰতীয় ফটো-সাংবাদিক।

মৃত্যু

১৫৩৬ - আনা বোলিন, ইংলেণ্ডৰ ৰজা অষ্টম হেনৰীৰ পত্নী।
১৯০৪ - জামছেটজী টাটা টাটা আইৰণ এণ্ড ষ্টীল কোম্পানী টিছকোৰ প্ৰতিষ্ঠাতা।
২০০৮ - বিজয় টেণ্ডুলকাৰ, ভাৰতীয় নাট্যকাৰ আৰু অভিনেতা।
২০২৪ - মমিন বৰদলৈ প্ৰখ্যাত ফুটবলাৰ, অসম ফুটবল দলৰ প্ৰাক্তন অধিনায়ক।

দিৱস

মাতৃ দিৱস (কিৰগিজস্তান)

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা

শ্ৰেণী:মে'
শ্ৰেণী:ইংৰাজী বৰ্ষপঞ্জীৰ দিন
আনৰেষ্ট্ৰিক্টেড ৱাৰফেয়াৰ

আনৰেষ্ট্ৰিক্টেড ৱাৰফেয়াৰ (; সীমাবদ্ধহীন যুদ্ধ বা সীমাৰ বাহিৰত যুদ্ধ) হৈছে ১৯৯৯ চনত চীনৰ 'পিপলচ্‌ লিবাৰেশ্বন আৰ্মি' (People's Liberation Army চমুকৈ PLA)-ৰ দুই কৰ্নেল কিয়াও লিয়াং (Qiao Liang; 乔良) আৰু ওয়াং জিয়াংচুই (Wang Xiangsui; 王湘穗) -য়ে সামৰিক যুদ্ধৰ কলা-কৌশলৰ সম্পৰ্কে লিখা এখন গ্ৰন্থ। ইয়াৰ প্ৰাথমিক উদ্বেগ বা উৎকণ্ঠা হ’ল এই যে চীনৰ দৰে এখন দেশে কেনেদৰে এখন উন্নত প্ৰতিদ্বন্দ্বী দেশক (আমেৰিকাৰ দৰে) প্ৰযুক্তিগতভাৱে পৰাস্ত কৰিব পাৰে। প্ৰত্যক্ষ সামৰিক যুদ্ধ মনোনিৱেশ কৰাৰ পৰিৱৰ্তে এই গ্ৰন্থখনত অন্যান্য উপায়ৰ কথা অৱলম্বন কৰা হৈছে। কেনে ধৰণৰ উপায় অৱলম্বন কৰিলে আন্তঃৰাষ্ট্ৰীয় আইন আৰু বিভিন্ন ধৰণৰ আৰ্থিক ব্যৱস্থা প্ৰতিদ্বন্দ্বী দেশৰ বেয়াহৈ পৰিব লগতে প্ৰত্যক্ষ সামৰিক বাহিনীৰ অৱৰোধ কৰাৰ প্ৰয়োজনীয়তা হ’ব, তাকেই ইয়াত উল্লেখ কৰা হৈছে।

পাঠ্য উৎস

গ্ৰন্থখন ইংৰাজীলৈ অনুবাদ Foreign Broadcast Information Service য়ে ১৯৯৯ চনত উপলব্ধ কৰিছিল। ইয়াৰ ফৰাচী অনুবাদ ২০০৩ চনত প্ৰকাশিত হৈছিল।

পাঠ্যটি আমেৰিকা যুক্তৰাষ্ট্ৰৰ দ্বাৰা উদ্ধৃত কৰা হৈছে, উদাহৰণস্বৰূপে, জেমস পেৰিয়ে এটি সামৰিক ৱেবছাইটত লিখিছে:
In February 1999, the PLA Literature and Arts Publishing House issued Unrestricted Warfare, a book written by two PLA air force political officers, Senior Col Qiao Liang and Senior Col Wang Xiangsui. The venue for publication and the laudatory reviews of the book in official publications suggested that Unrestricted Warfare enjoyed the support of some elements of the PLA leadership. The Western press quoted various sensational passages from the book and described it in terms that verged on hyperbole. The book was not a blueprint for a “dirty war” against the West but a call for innovative thinking on future warfare.

যুক্তৰাষ্ট্ৰৰ দুৰ্বলতাসমূহ

গ্ৰন্থখনত যুক্তি দিছিল যে সামৰিক বিষয়ত আমেৰিকা যুক্তৰাষ্ট্ৰৰ প্ৰাথমিক দুৰ্বলতা হ’ল আমেৰিকা যুক্তৰাষ্ট্ৰই কেৱল প্ৰযুক্তিৰ ক্ষেত্ৰত সামৰিক চিন্তাত বিপ্লৱ দেখুৱায়। গ্ৰন্থখনত আৰু যুক্তি দিছিল যে আমেৰিকা যুক্তৰাষ্ট্ৰই সামৰিক মতবাদত বিকশিত হৈছে কাৰণ নতুন প্ৰযুক্তিয়ে নতুন দক্ষতাৰ অনুমতি দিয়ে। এই হিচাবে, গ্ৰন্থত যুক্তি দৰ্শাইছে যে, আমেৰিকা যুক্তৰাষ্ট্ৰই সামৰিক কৌশলসমূহৰ বিস্তৃত চিত্ৰ বিবেচনা নকৰে, যাৰ যোগেদি আইনী আৰু অৰ্থনৈতিক কাৰণসমূহ অন্তৰ্ভুক্ত হৈছে। গ্ৰন্থখনত যুক্তি উপস্থাপন কৰি কৈছে যে, আমেৰিকা যুক্তৰাষ্ট্ৰ এই যুক্তিসমূহত (these lines) আক্ৰমণৰ সমালোচনাৰ যোগ্য।

তথ্য সংগ্ৰহ

শ্ৰেণী:গ্ৰন্থ
শ্ৰেণী:সামৰিক
আওৰা

পাৰ্ক মিন-জুন (, ; ১০ জানুৱাৰী ১৯৮৬), জন্ম নাম পাৰ্ক গিউন-ই আৰু তেওঁৰ মঞ্চনাম আওৰা দ্বাৰা বেছি পৰিচিত, এগৰাকী দক্ষিণ কোৰীয় গায়ক আৰু সুৰকাৰ। তেওঁ দক্ষিণ কোৰিয়াৰ বয় বেণ্ড ডাবল-এ আৰু ইয়াৰ ছাবইউনিট আওৰাএণ্ডহোইকৰ সদস্য আছিল। ২০০৯ চনৰ ৪ ছেপ্টেম্বৰত “লাভ বেক” গীতটোৰে তেওঁ সংগীত জগতত অভিষেক ঘটায়। ২০১৪ চনৰ ২৮ মাৰ্চত, ডিজিটেল একক গীত "বডি পাৰ্টেৰে" তেওঁ এককভাৱে অভিষেক ঘটায়। ২০২২ চনৰ ২৩ ছেপ্টেম্বৰত তেওঁৰ ভাৰতীয় গীত "স্বেগ ছে স্বাগত"ৰ মেছআপে লক্ষাধিক ভিউ লাভ কৰে আৰু বিশেষকৈ ভাৰতত তেওঁ ব্যাপক চৰ্চা লাভ কৰে। তেওঁ "ছাম ছাম" গীতটোও মুকলি কৰে।

২০২৩ চনৰ ছেপ্টেম্বৰ মাহত উত্তৰ প্ৰদেশৰ পৰ্যটন বিভাগে ঘোষণা কৰিছিল যে ভাৰত আৰু দক্ষিণ কোৰিয়াৰ কূটনৈতিক সম্পৰ্কৰ ৫০ বছৰীয়া জয়ন্তীৰ স্মৃতিত এক গুৰুত্বপূৰ্ণ সাংস্কৃতিক উদযাপনৰ অংশ হিচাপে সমগ্ৰ ভাৰতবৰ্ষত আওৰাই সহযোগী কে-পপ শিল্পী ডিজে ফ্ৰাইডেৰ সৈতে একাধিক কনচাৰ্ট পৰিৱেশন কৰিব। সেই কনচাৰ্টসমূহ সমগ্ৰ ভাৰতৰ শিক্ষানুষ্ঠানসমূহত অনুষ্ঠিত হৈছিল। ভাৰতত থকা সময়খিনিত আওৰাই ভাৰত-কোৰীয় সহযোগিতা আৰু সংগীত জগতত তেওঁৰ আগবঢ়োৱা বৰঙণিৰ বাবে বিশ্ববাসীৰ মনোযোগ আকৰ্ষণ কৰিছে। তেওঁ ভাৰতীয় সংস্কৃতিৰ প্ৰতি থকা প্ৰেমক আবেগিকভাৱে ভাগ কৰিছিল, জনপ্ৰিয় বলীউডৰ গীতৰ কোৰীয় পৰিবেশন কৰি তেওঁৰ ছ’চিয়েল মিডিয়া প্লেটফৰ্মত লাখ লাখ ভিউ লাভ কৰিছিল।

ভাৰতত তেওঁৰ বুৰ্জনী অনুৰাগীৰ ভিত্তিটোৱে নিজকে আওৰিয়ান বুলি কয়।

দূৰদৰ্শন

বছৰ
ধাৰাবাহিক
ভূমিকা
টোকা
তথ্যসূত্ৰ
২০২৩–২০২৪
বিগ বছ ১৭
ৱাইল্ড-কাৰ্ড প্ৰতিযোগী
দশম স্থান (৮৪তম দিনত উচ্ছেদ)

২০২৪
ঝলক দিখলা জা ১১
নিজে
অতিথি

ডিস্ক'গ্ৰাফী

একক গীত

+
গীত
বছৰ
"লাভ বেক"
২০০৯
"৬৯"
২০১৩
"বডি পাৰ্ট"
২০১৪
"মৰ্নিং, লাঞ্চ এণ্ড ডিনাৰ"
২০১৬
"কফি"
২০১৬

তথ্য উৎস

বাহ্যিক সংযোগ

শ্ৰেণী:জীৱিত ব্যক্তি
শ্ৰেণী:কণ্ঠশিল্পী
শ্ৰেণী:দক্ষিণ কোৰীয় গায়ক
শ্ৰেণী:দক্ষিণ কোৰীয় পপ কণ্ঠশিল্পী
ৰামনামী সমাজ

ৰামনামী সমাজ হৈছে ১৮৯০ চনত পৰশুৰামে প্ৰতিষ্ঠা কৰা এটা হিন্দু সম্প্ৰদায়। এই সম্প্ৰদায়ৰ লোকে অৱতাৰী পুৰুষ ৰামক দেৱতা হিচাপে পূজা কৰে। মূলতঃ ছত্তীশগড়ত বাস কৰা ইয়াৰ অনুগামীসকলে শৰীৰত "ৰাম" শব্দটো টেটু কৰি লয় আৰু গাত "ৰাম" শব্দ ছপা কৰা চাদৰ আৰু শিৰত ময়ূৰৰ পাখিৰে নিৰ্মিত শিৰোধান পিন্ধে। এই গোটটোৰ জনসংখ্যা প্ৰায় ২০ হাজাৰৰ পৰা এক লাখতকৈও অধিক বুলি অনুমান কৰা হৈছে।

ইতিহাস

আখ্যানমূলক বিৱৰণী অনুসৰি ১৮৭০ চনত চৰপোৰা গাঁৱত জন্মগ্ৰহণ কৰা ৰামনামি সমাজৰ প্ৰতিষ্ঠাপক পৰশুৰামৰ কপালত "ৰাম" শব্দটো টেটু কৰা প্ৰথমজন ব্যক্তি বুলি বিশ্বাস কৰা হয়। তেওঁকে ১৮৯০ চনত এই পন্থাৰ প্ৰতিষ্ঠাপক বুলি গণ্য কৰা হয়। পৰশুৰামে নিজৰ জাতিগত পৰিচয়ৰ বাবে মন্দিৰত প্ৰৱেশৰ পৰা বঞ্চিত হোৱাৰ পিছত নিজকে অৱজ্ঞাৰপৰা মুক্ত কৰিবৰ বাবে নিজৰ কপালত "ৰাম" নামৰ টেটু কৰাইছিল। ৰামদাস লেম্বৰ মতে এই পন্থাটো ১৫ শতিকাৰ ভক্তি আন্দোলনৰ এক ধাৰাবাহিকতাৰ ফলাফল।

১৯১০ চনত হিন্দু দেৱতা ৰামৰ নাম ব্যৱহাৰ কৰাৰ অধিকাৰক লৈ উচ্চ বৰ্ণৰ হিন্দুসকলৰ বিৰুদ্ধে আদালতৰ গোচৰত ৰামনামীসকলে জয়লাভ কৰে। ১৯৮০ চনৰ শেষৰ ফালে টেটু কৰা অনুগামীসকলক মন্দিৰত প্ৰৱেশৰ পৰা বঞ্চিত কৰা হৈছিল।

পৰম্পৰা

এই পন্থাৰ অনুগামীসকলে মদ্যপান বা ধূমপান নকৰে। তেওঁলোকে প্ৰতিদিনে ৰাম নাম জপ কৰে, শৰীৰত "ৰাম" শব্দটো টেটু কৰাৰ উপৰিও গাত "ৰাম" শব্দ ছপা কৰা চাদৰ মেৰিয়াই লয় আৰু ময়ূৰৰ পাখিৰে নিৰ্মিত মুকুট পৰিধান কৰে। সম্পূৰ্ণ শৰীৰত টেটু থকা সকলক "পূৰ্ণাক্ষীক" বুলি জনা যায় আৰু ইয়াৰে বেছিভাগেই সত্তৰৰ দশকৰ; ৰামনামীৰ নৱ প্ৰজন্মই বৰ্তমান সময়ত শৰীৰত টেটু কৰাৰ পৰা বিৰত আছে, তেওঁলোকে টেটুৰ বাবে তেওঁলোকৰ বিৰুদ্ধে বৈষম্য আৰু কামৰ পৰা বঞ্চিত হ'ব পাৰে বুলি ভয় কৰে। ৰামনামীসকলে প্ৰতি বছৰে ডিচেম্বৰ–জানুৱাৰী মাহত শস্য চপোৱাৰ বতৰৰ শেষত ৰায়পুৰ জিলাৰ সৰচিৱা গাঁৱত তিনিদিনীয়া ভজন মেলা আয়োজন কৰি একত্ৰিত হয়, য’ত তেওঁলোকে জয়স্তম্ভ (ৰাম নাম লিখা বগা স্তম্ভ) স্থাপন কৰি ৰামচৰিতমানসৰ মন্ত্ৰ জপ কৰে পৰা।

জনগাঁথনি

যিহেতু চৰকাৰী ৰেকৰ্ডত ৰামনামীসকলক কেৱল হিন্দু হিচাপে তালিকাভুক্ত কৰা হৈছে, গতিকে জনগাঁথনিৰ সঠিক তথ্য উপলব্ধ নহয় যদিও বয়োজ্যেষ্ঠসকলে বাৰ্ষিক ভজন মেলাত উপস্থিত থকাৰ ভিত্তিত তেওঁলোকৰ জনসংখ্যা ২০,০০০তকৈ অধিক নহয় বুলি অনুমান কৰিছে; অৱশ্যে আন আন অনুমানৰ ভিত্তিত এই জনসংখ্যা এক লাখতকৈ অধিক বুলি জনা যায়। ৰামনামীসকল মূলতঃ ছত্তীশগড়ৰ মহানদী নদীৰ কাষৰীয়া গাঁৱত বাস কৰে যদিও কিছুমান অনুগামী মহাৰাষ্ট্ৰ আৰু ওড়িশাৰ সীমান্তৱৰ্তী অঞ্চলতো বাস কৰে।

তথ্যসূত্ৰ

উৎস

শ্ৰেণী:ভাৰতীয় সমাজ
অসমৰ বস্ত্ৰৰ মোটিফ

অসমত যিবোৰ বস্ত্ৰ পৰম্পৰাগতভাৱে তৈয়াৰ কৰা হয় তাৰ কিছুমান নিৰ্দিষ্ট মোটিফ বা ফুল বছা শৈলী আছে। এই শৈলীসমূহ গামোছা, চাদৰ, মেখেলা, বুকুচোলা, ৰিহা আদিত তোলা হয়। এনে শৈলীৰ কিছুমান হৈছে সিংখাপ, বুটা, গছা, জাপি আদি। অসমৰ বিভিন্ন জনগোষ্টীৰ লোকৰ নিজস্ব পৰম্পৰাগত সাজ-পোছাকৰো মোটিফ ভিন্ন হোৱা দেখা যায়।

পৰম্পৰাগত মোটিফ

কিংখাপ
কিংখাপ বা সিংখাপ হৈছে হৈছে সোণ, ৰূপ আৰু ৰেচমৰ সূতাৰে অলংকৃত কাপোৰ বোৱাৰ এক প্ৰাচীন ভাৰতীয় কলা। অসমীয়া কিংখাপ সাধাৰণতে আহোম সাম্ৰাজ্যৰ দ্বাৰা প্ৰভাৱিত আৰু ইয়াত দুটা মুখামুখিকৈ থকা সিংহৰ ফুল তোলা হয়। ই অন্য আকৃতিও হ'ব পাৰে।
বুটা বা ফুল বুটা
সৰ্বভাৰতীয় বুটা মোটিফ আলমণ্ড বা পাইন শঙ্কু আকৃতিৰ মটিফ আৰু ইয়াৰ ওপৰৰ মূৰটো চোকা বক্ৰ আৰ্হিৰ। অসমত এই শৈলীত ফুল বা ফুলৰ থোপাৰ নক্স্যা তোলা হয়।

কল্কি হৈছে তলফালটো বহল আৰু ওপৰফালে ঠেক হৈ যোৱা অৰ্ধগোলক আকৃতিৰ এক শৈলী। মেখেলা-চাদৰত ই এক সাধাৰণ নক্সা।
অন্যান্য
ফুল, পাত, ময়ূৰ, হৰিণ, ঢোলবিৰি আদিৰ নক্সাও কাপোৰয় ফুল তোলা হয়।

জনগোষ্ঠীয় মোটিফ

]]
]] চিত্ৰিত কৰা আহোম ৰজাৰ চোলা
]] চিত্ৰিত ডনি-প'ল'
মিচিং জনগোষ্ঠী
মিচিং পুৰুষসকলে পৰিধান কৰা চোলা মিবু গালুকত তেওঁলোকৰ উপাস্য ডনি-প'ল' অৰ্থাৎ চন্দ্ৰ-সূৰ্যৰ নক্সা থাকে। ইয়াৰ লগতে বুটা বছাও দেখা যায়। আনহাতে মহিলাসকলৰ পৰিধানত প্ৰায়ে বুটা ফুল আৰু বৰ্ফিৰ আকৃতি দেখা যায়। তেওঁলোকৰ ৰিবি গাছেঙত প্ৰায়ে দীঘলীয়া বা পথালি আঁ‌চ দেখস যায়।
আহোম জনগোষ্ঠী
আহোমসকলৰ পোছাকত তেওঁলোকৰ আৰাদ্য তথা ৰাজকীয় প্ৰতীক আহোম ড্ৰেগন ঙি ঙাও খাম চিত্ৰিত হৈ থাকে। আহোম শৈলীৰ পোছাকসমূহত আজিকালি আহোম লিপিৰে বিভিন্ন শব্দও লিখা হয়। আহোম নাৰীয়ে পৰিধান কৰা মেখেলাত সাধাৰণতে বুটা বছা হয়।
বড়ো জনগোষ্ঠী
বড়ো জনগোষ্ঠীৰ আৰনাই বা দখনা আদিত ত্ৰিভুজ, বৰ্ফি, ফুল আদি ওৰায়ে দেখা যায়।

আধুনিক যুগৰ মোটিফ

কাজিৰঙা শৈলী
এই শৈলীটোৰ উদ্ভৱ হৈছে কাজিৰঙাৰ বন্য জীৱ-জন্তুৰ পৰা। ইয়াত বিভিন্ন জন্তুৰ লগতে ঘাইকৈ গঁ‌ড়ৰ নক্সা তোলা হয়।
বিহুনৃত্য
এই শৈলীত কাপোৰত বিহু নাচনী, ঢুলীয়া, পেঁ‌পাদাৰী আদিৰ ছবি তোলা হয়।
অন্যান্য
অন্যান্য আধুনিক মোটিফৰ ভিতৰত কলগছ, গছ-লতিকা আদি দেখা যায়।

তথ্য সংগ্ৰহ

শ্ৰেণী:অসমৰ সংস্কৃতি